Kita Jaga Kita

**Kita Jaga Kita** merupakan lagu tema utama *Ejen Ali: The Movie*. Ia dinyanyikan oleh Altimet, Cuurley, dan Malik Abdullah. Transmisi lagu ini boleh didapati di semua platform digital.

Lagu ini juga dijadikan lagu tema kempen mencegah COVID-19 dan Perintah Kawalan Pergerakan oleh Kerajaan Malaysia menerusi tanda pagar #kitajagakita.

## Lirik

Kini diriku tidak bersimpati,

Masa depanku kabur tetapi,

Mataku cerah kian menyala,

Semua halangan tak bermaya,

Semangatku,

Membara (Membara)

[Chorus:]

Laungkan suaraku memanggilmu,

Bersama lalu jalan berliku,

Walaupun tiada yang bersudi,

Ku akan tetap berjuang sendiri,

Sentiasa!

Kita jaga kita!

Mereka tiada masa untuk kita,

Cuma kita berjasa untuk kita,

Mereka tak tahu rasa hati kita,

Sama-sama kita,

Kita jaga kita!

Kita jaga kita!

[Altimet:]

Siapa lagi kalau bukan kami,

Orang luar jangan kecik hati,

Siapa lagi kalau bukan kami,

Jemput datang kalau berani,

Aku saing untuk menang,

Cakap terang orak tenang,

Kalau pagi patah sayap,

Petang aku cuba terbang,

Campak aku dalam hutan,

Semua rimau aku serang,

Ikat tangan masuk gelanggang,

Aku masih boleh tendang,

Belakang aku tak lengang,

Kalau nampak jangan cengang,

Kalau kacau bendang kami,

Nanti dengar gendang perang,

Lepas tawan yang di sini,

Lawan yang seberang.

Bukan kami tak kenal tempat,

Tuah kami kurang jadi lebihkan Jebat,

Walaupun satu dua kerat,

Kami tetap kejar,

Kejayaan yang semakin dekat.

Bukan kami tak pandai lihat,

Yang atas makan besar,

Bila bawah yang bergiat,

Jadi kami pasang niat,

Baikkan keadaan semua yang terlibat.

[Chorus:]

Laungkan suaraku memanggilmu,

Bersama lalu jalan berliku,

Walaupun tiada yang bersudi,

Ku akan tetap berjuang sendiri,

Sentiasa!

Kita jaga kita!

Mereka tiada masa untuk kita,

Cuma kita berjasa untuk kita,

Mereka tak tahu rasa hati kita,

Sama-sama kita,

Kita jaga kita!

Kita jaga kita!

[Altimet:]

Siapa lagi kalau bukan kami,

Orang luar jangan kecik hati,

Siapa lagi kalau bukan kami,

Jemput datang kalau berani.

## Produksi

* Rakaman di: Monster Village
* Penerbit: Cuurley, Monkey Bone, dan WAU Animation Sdn. Bhd.
* Dikuasai oleh: Cuurley
* Rakaman Muzik Video: Zul Luey dan WAU Animation Sdn. Bhd.
* Komposer Lagu: Cuurley
* Penulis Lirik: Altimet dan Bo Amir Iqram
* Dipersembahkan oleh: Altimet, Malik Abdullah, dan Altimet

## Trivia

* Lagu ini asalnya mengandungi unsur sindiran terhadap pemimpin melalui lirik lagu tersebut. Walau bagaimanapun, konsep lagu ini bertukar secara tidak langsung sepanjang tempoh Perintah Kawalan Pergerakan.
* Tajuk lagu ini pernah disebut oleh Perdana Menteri Malaysia, Tan Sri Muhyiddin Yassin dalam Perutusan Khas Perdana Menteri bertarikh 10 April 2020.
* Tanda pagar #MerekaJagaKita diinspirasikan daripada tajuk lagu ini dan digunakan oleh WAU Animation dalam kempen mencegah COVID-19.
* Tanda pagar lagu ini, iaitu #kitajagakita merupakan tanda pagar paling banyak digunakan sepanjang tempoh Perintah Kawalan Pergerakan.
* Lagu ini mula didengari dalam trailer rasmi kedua filem ini.
* Lagu ini merupakan lagu terakhir yang dinyanyikan oleh Altimet sebelum persaraannya, sehari sebelum tayangan perdana Ejen Ali: The Movie.
* Lagu ini juga turut digunakan semula sebagai lagu untuk filem pendek pertama WAU Animation, Misi: Juang dengan sedikit perubahan dilakukan.

## Video

Kita Jaga Kita - Altimet x Cuurley x Malik Abdullah Lyrics Video (Ejen Ali The Movie OST)EJEN ALI - KITA JAGA KITA- JUANG (Score Version)